মালয়েশিয়ায় ভাগ্য ফেরাতে গিয়ে নরসিংদীর আসহব আলী দেশে ফিরলেন হুইল চেয়ারে করে। ১৯ অক্টোবর তিনি দেশে ফিরেছেন আসহব আলী। পরিবারে স্বচ্ছলতা ফিরিয়ে আনার স্বপ্ন নিয়ে নরসিংদীর করিমপুর গ্রামের আসহব আলী (৪০) সিদ্বান্ত নেন মালয়েশিয়া যাওয়ার। ২০১৫ সালে স্থানীয় দালালের প্ররোচনায় লুফে নেন ট্যুরিষ্ট ভিসায় যাওয়ার সুযোগ। তবে মালয়েশিয়া-যাত্রা শুরুর আগে ঘুণাক্ষরেও উপলব্ধি করতে পারেননি, কী আছে সামনে। আসহব তখন ভাগ্য বদলের নেশায় বিভোর।